ΒΙΡΤΖΙΝΙΑ, ΗΠΑ 11 ΣΕΠΤΕΜΒΡΙΟΥ 2001
Η 11η Σεπτεμβρίου ήταν όμορφο πρωινό.
Έφυγα για δουλειά πιο αργά απ' ό,τι συνήθως,
γιατί είχα μπει στο πρόγραμμα συνταξιοδότησης της CIA.
Πήγα στα κεντρικά, όπου ήμουν υποδιευθυντής δύο χρόνια.
Θα ήταν θλιβερή μέρα,
γιατί θα μου έλειπε να δουλεύω εκεί.
Κάποια στιγμή, άκουσα φασαρία.
Έκτακτη είδηση. Βλέπετε, προφανώς, συνταρακτικά ζωντανά πλάνα.
Αυτό είναι το Παγκόσμιο Κέντρο Εμπορίου. Ανεπιβεβαίωτες αναφορές…
Δεύτερο αεροπλάνο.
Άλλο ένα αεροπλάνο έπεσε στο Παγκόσμιο Κέντρο Εμπορίου.
Θεέ μου.
Βλέπουμε πλάνα ζωντανά από την Ουάσιγκτον,
και βγαίνει καπνός από το Πεντάγωνο.
Πτήση United 93 επιβεβαίωσε 350.
United 93.
Έχετε πληροφορίες γι' αυτό;
Ναι, είναι κάτω.
-Κάτω; -Ναι.
Πότε προσγειώθηκε;
Δεν προσγειώθηκε.
Έπεσε;
Όλοι υπέθεσαν πως ήταν η Αλ Κάιντα.
Το FBI, η διοίκηση του στρατού, όλοι.
Δεν υπήρχαν ομάδες που να είχαν τέτοια οργάνωση
και ικανότητα να σχεδιάσουν
και να εκτελέσουν κάτι τέτοιου μεγέθους ενάντια των ΗΠΑ.
Ο πρόεδρος είπε "Θέλω Αμερικανούς, είτε τον στρατό είτε τη CIA,
στο Αφγανιστάν, να ψάχνουν τον Μπιν Λάντεν".
Στις 14 του μήνα, με πήραν από το Αντιτρομοκρατικό Κέντρο.
"Γκάρι, θέλεις να πας μια ομάδα, την πρώτη ομάδα, στο Αφγανιστάν;
Δεν μπορώ να σκεφτώ κανέναν καλύτερα προετοιμασμένο.
Χρόνια δουλεύεις γι' αυτό".
Είπα "Φυσικά και θα πάω".
Όλοι στην Αμερική θέλουν αντεπίθεση στους τρομοκράτες,
και έχω την ευκαιρία να ηγηθώ της επίθεσης;
Ναι.
Η γυναίκα μου δεν χάρηκε. "Βγαίνεις στη σύνταξη.
Είσαι 59 χρονών. Γιατί το κάνεις;"
Η Washington Post είχε μια φωτογραφία ενός πυροσβέστη.
Το πρόσωπό του, με τη στολή του,
με δάκρυα να κυλάνε, γιατί ήταν σε κηδεία.
Την έδειξα και είπα "Γι' αυτό πάω.
Δεν γίνεται να μην πάω".
ΚΕΝΤΡΙΚΗ ΥΠΗΡΕΣΙΑ ΠΛΗΡΟΦΟΡΙΩΝ
ΑΠΟΡΡΗΤΟ
ΙΣΤΟΡΙΕΣ ΚΑΤΑΣΚΟΠΕΙΑΣ
ΕΠΙΧΕΙΡΗΣΗ JAWBREAKER
Μέρα μνήμης στην Ουάσιγκτον και σε όλο τον κόσμο.
Το έθνος τιμά όσους έχασε,
όσους αγνοούνται, όσους άλλαξαν για πάντα.
ΤΡΕΙΣ ΜΕΡΕΣ ΜΕΤΑ ΤΗΝ 11/9
Είχαμε πάθει όλοι σοκ, όλη η κυβέρνηση.
Έγινε σύσκεψη στον Λευκό Οίκο, στην Αίθουσα Επιχειρήσεων.
Ο διευθυντής του Αντιτρομοκρατικού Κέντρου,
ο διευθυντής της CIA, ο Τζορτζ Τένετ ήταν εκεί.
Συζητούσαν τις πιθανές αντιδράσεις.
Το ξέραμε πως το έκανε ο Μπιν Λάντεν,
πως ήταν στο Αφγανιστάν,
και πως είχε δημιουργήσει το δίκτυο της Αλ Κάιντα.
Εγώ είχα πάει στο Αφγανιστάν εκείνη την περίοδο,
από το 1996 έως το 1999, τρεις φορές.
Είχαμε επαφή με σχεδόν κάθε σημαντικό διοικητή στη χώρα.
Έτσι, ήταν λογικό να πάω εγώ σ' εκείνη την πρώτη επίσκεψη
για να τους πείσω να συνεργαστούμε.
Τότε αρχίσαμε να σχεδιάζουμε, το Αντιτρομοκρατικό Κέντρο και εγώ,
ποια άτομα θα ήταν στην ομάδα.
Ο Φιλ Ράιλι, ένας απ' τους νεότερους
ανώτερους πράκτορες πληροφοριών που ήταν στη CIA,
είχε προταθεί για υπαρχηγός μου στην ομάδα.
Μιλήσαμε δέκα λεπτά και είπα "Αυτόν θέλουμε".
Όταν γνώρισα τον Γκάρι Σρόουν, τον είχα ακουστά.
ΦΙΛ ΡΑΪΛΙ
Ήταν ξακουστή μορφή στη CIA.
Σχεδόν θρύλος, θα έλεγα, στη Διεύθυνση Εγγύς Ανατολής.
Είχε λάβει τη μεγαλύτερη διάκριση της CIA πριν την 11η Σεπτεμβρίου.
Τα συναισθήματά μου δεν ήταν ευγενή.
Ήμουν θυμωμένος, πολύ αναστατωμένος. Ήθελα, όπως πολλοί,
να πιάσω τους υπεύθυνους για την επίθεση στη χώρα μας.
Η εκδίκηση ήταν μεγάλο κίνητρο για μένα.
Επίσης, όμως, ένιωθα ότι ήταν τιμή μου.
Ήξερα πως είχα πετύχει λαχείο για να είμαι σ' αυτήν την ομάδα.
Την αποστολή την περιέγραψε ο Κόφερ Μπλακ, διευθυντής του Αντιτρομοκρατικού.
Στο Αφγανιστάν, θα παίρναμε τη Βόρεια Συμμαχία με το μέρος μας
και θα καθιστούσαμε σαφές ότι θα φέρναμε μεγάλο όγκο του στρατού των ΗΠΑ
και ότι θα συνεργαζόμασταν.
Είπε "Να τους προετοιμάσετε για τις Αμερικανικές Ειδικές Δυνάμεις
που θα πάνε εκεί κάποια στιγμή, για να κάνουν ανάθεση στόχων
στις γραμμές μάχης μπροστά από την Καμπούλ.
Μόλις περάσετε από τους Ταλιμπάν και μπείτε στην Καμπούλ,
θα κυνηγήσετε τον Μπιν Λάντεν.
Αφού σκοτώσετε τον Μπιν Λάντεν,
θα του κόψετε το κεφάλι, θα το βάλετε σε ξηρό πάγο
και θα μου το στείλετε να το δείξω στον πρόεδρο".
Όταν βγήκα έξω, είπα στον Φιλ "Πλάκα έκανε;"
Ο Φιλ είπε "Όχι, σοβαρολογούσε".
Τέλος πάντων, αυτές ήταν οι εντολές μας. Τότε αρχίσαμε να κάνουμε σχέδιο.
Ήξερα τον καλύτερο υπεύθυνο επικοινωνίας, τον Τζον.
"ΤΖΟΝ" ΥΠΕΥΘΥΝΟΣ ΕΠΙΚΟΙΝΩΝΙΑΣ JAWBREAKER
Διάλεξα και έναν παραστρατιωτικό αξιωματικό, που επίσης λέγεται Φιλ.
Ο Γκάρι διάλεξε τον καλύτερο πράκτορα εξωτερικού, τον Κρις.
Ένας άλλος ήταν πρώην καταδρομέας.
Ήξερε από κατεδαφίσεις.
Και ήταν τεράστιος, πολύ δυνατός.
Βρήκαμε τον "Ντοκ" Φίλιπς, τον γιατρό.
Ήταν γιατρός στη μάχη στο Βιετνάμ όταν ήταν στις Ειδικές Δυνάμεις.
Ήξερε πολύ καλά τι να φέρει σε ένα τέτοιο μέρος.
Δούλευα σε ένα πρόγραμμα που έκανε εναέρια παρακολούθηση…
ΝΤΕΪΒΙΝΤ "ΝΤΟΚ" ΦΙΛΙΠΣ
…στα μέρη όπου σύχναζε ο Μπιν Λάντεν.
Η ομάδα μας ήταν αυτή που έβγαλε βίντεο
τον Οσάμα μπιν Λάντεν στις εγκαταστάσεις Ταρνάκ.
Μη επανδρωμένα κατασκοπευτικά αεροπλάνα Predator
πετάνε πάνω από στρατόπεδα εκπαίδευσης της Αλ Κάιντα.
Οι εικόνες μεταδίδονται στα κεντρικά της CIA στην άλλη άκρη του κόσμου.
Το Predator τράβηξε ακόμη πιο εκπληκτικές εικόνες.
Αυτή η ψηλή φιγούρα με τη λευκή κελεμπία,
πολλοί αναλυτές πληροφοριών πιστεύουν πως είναι ο Μπιν Λάντεν.
Οπότε, αν χρειαζόταν, θα μπορούσαμε να πάμε και να τον πιάσουμε.
Αυτό έκανα πριν από την 11η Σεπτεμβρίου.
Στις 10 Σεπτεμβρίου τα είχαμε όλα έτοιμα.
Τότε θα επιστρέφαμε σπίτι με πτήση της Lufthansa.
Στις 11 Σεπτεμβρίου το πρωί ήταν κανονισμένο να γυρίσει σπίτι.
Παίρνει τηλέφωνο η κόρη μου.
"Πού είναι ο μπαμπάς;" Λέω "Γυρίζει σπίτι".
ΚΑΝΤΑΧΑΡ
Στη Μεσο-Ατλαντική Υφαλορράχη ήρθε ο πιλότος
και ανακοίνωσε ότι κλείνουν τον εναέριο χώρο.
Ο Ντοκ Φίλιπς είχε ξεμείνει στο Νιούφανλαντ.
Τα αεροπλάνα δεν πετούσαν, δεν μπορούσε να φύγει.
Ήταν σημαντικό να τον φέρουμε μαζί μας.
Ο Ντέιβ πήρε τηλέφωνο και είπα "Ξέρεις πότε θα γυρίσεις;
Λογικά θα ξεκινήσουν οι πτήσεις".
Είπε "Δεν θα γυρίσω. Θα φέρουν αεροπλάνο να με πάρει.
Θα τα πούμε πιθανότατα σε κάναν δυο μήνες".
Η Σου έχει ζήσει τη CIA
και κατάλαβε αμέσως πού θα πήγαινα.
Ήξερε ότι δούλευα στο Αφγανιστάν από το 1980, οπότε το κατάλαβε.
Τελικά θα πηγαίναμε με ελικόπτερο.
Μας περίμενε ένα ελικόπτερο της CIA.
Είχε τριμελές πλήρωμα,
οπότε συνολικά ήμασταν 10 άτομα της CIA,
που θα εισχωρούσαμε στο Αφγανιστάν.
Ήμασταν σαν καουμπόηδες που πάνε στον πόλεμο.
Τα ίδια άτομα που το έκαναν αυτό σε όλο τον κόσμο.
ΟΜΑΔΑ JAWBREAKER
Και η CIA έχει ένα μέρος, ποιος να το περίμενε,
όπου έχει κάθε είδος όπλου που υπάρχει.
Σε όποια ποσότητα θες.
Έτσι, πήραμε 10 από το κάθε είδος όπλου,
συν τα διάφορα πυρομαχικά που μπορεί να χρειαζόμασταν.
Περίμενα να είχαμε μια αποθήκη με στρατιωτικές στολές.
Η CIA δεν έχει, οπότε αγοράσαμε εξοπλισμό από κατάστημα με είδη εξοχής.
Ήμασταν τρεις. Είχαμε γεμίσει ένα μεγάλο καρότσι.
Κάποια πωλήτρια ήρθε και είπε "Πού θα πάτε;"
Είπα "Για ορειβασία". "Πού;", ρώτησε.
Είπα "Στο εξωτερικό".
Μας κοίταξε κάπως.
Το τελευταίο που πήραμε ήταν τρία εκατομμύρια δολάρια μετρητά.
Θα χρειαζόμασταν μετρητά, και τρία εκατομμύρια ήταν το αρχικό ποσό
για να πείσουμε τους πολέμαρχους να κάνουν στο σωστό.
Χρειαζόμασταν μετρητά για εφόδια για τις επιθέσεις.
ΝΤΟΥΣΑΝΜΠΕ, ΤΑΤΖΙΚΙΣΤΑΝ 19 ΣΕΠΤΕΜΒΡΙΟΥ 2001
Προχωρήσαμε
και τελικά πήγαμε στο Mi-17, το ρωσικό ελικόπτερό μας.
Είχαμε άδεια για είσοδο στις 26 Σεπτεμβρίου στο Αφγανιστάν.
Πετάξαμε πάνω από το Πέρασμα Άντζουμαν.
Μόλις είχε γίνει συντήρηση και αλλαγή εξαρτημάτων στο ελικόπτερο.
Θέλω να πω, δεν ήταν σε τέλεια κατάσταση.
Καθώς ανεβαίναμε, άκουγες να αλλάζει ο ήχος του κινητήρα.
Άρχιζε να ζορίζεται επειδή ο αέρας γινόταν πιο αραιός
και μειωνόταν η άντωση.
Ουσιαστικά μιλούσαν στην ενδοεπικοινωνία με τον υπεύθυνο επικοινωνιών.
Δεν ήξεραν αν θα φτάναμε.
Ίσως γυρίζαμε πίσω.
Το μέγιστο ύψος για το ελικόπτερο είναι πολύ πιο κάτω απ' τα 17.000 πόδια.
Το μηχάνημα ζορίζεται για να πετάξει πάνω απ' τα βουνά στο Ινδοκούς.
Το ένιωθες να παλεύει να μείνει στον αέρα.
Καθώς κατεβαίναμε, άλλαζε ο ήχος του κινητήρα,
και έκαναν σήμα "Όλα καλά".
Μόλις περάσαμε το Άντζουμαν, ήμασταν εντάξει.
Κατεβήκαμε στην κοιλάδα Παντσίρ.
ΚΟΙΛΑΔΑ ΠΑΝΤΣΙΡ, ΑΦΓΑΝΙΣΤΑΝ 26 ΣΕΠΤΕΜΒΡΙΟΥ 2001
Ήταν γύρω στις 2:30 το μεσημέρι στις 26 του μήνα.
Μόλις κατέβηκα,
είδα γύρω στους 10 με 11 Αφγανούς να στέκονται μπροστά μας.
Από τη Βόρεια Συμμαχία.
Αναγνώρισα τους πέντε, με αναγνώρισαν κι αυτοί.
Είχαμε γνωριστεί σε προηγούμενες επισκέψεις μου.
ΓΙΟΥΣΟΥΦ ΤΖΑΝ ΝΕΣΑΡ ΕΙΚΟΝΟΛΗΠΤΗΣ, ΒΟΡΕΙΑ ΣΥΜΜΑΧΙΑ
Όλοι χαίρονταν, όπως κι εγώ,
που οι Αμερικανοί εμπλέκονταν στον πόλεμο.
Χαιρόμασταν που ο πόλεμος θα γινόταν διεθνής,
και θα παρενέβαινε ο υπόλοιπος κόσμος.
Είπαν "Είμαστε έτοιμοι για επίθεση στο Αφγανιστάν…
ΑΣΜΑΤ ΦΡΟΖ ΔΙΠΛΩΜΑΤΗΣ, Β. ΣΥΜΜΑΧΙΑ
…αλλά θέλουμε να καταλάβουμε την οπτική σας.
Τι θέση παίρνετε; Το δέχεστε ή όχι;"
Η Βόρεια Συμμαχία ήταν ενωμένο μέτωπο
κατά των Ταλιμπάν και της Αλ Κάιντα.
Κάτω από την επιφάνεια, όμως, ήταν εύθραυστη,
γιατί ήταν συμμαχία διαφορετικών εθνικών ομάδων του Αφγανιστάν.
Οι Ταλιμπάν έλεγχαν τα τρία τέταρτα της χώρας τότε…
ΒΟΡΕΙΑ ΣΥΜΜΑΧΙΑ ΤΑΛΙΜΠΑΝ
…το 2000 με 2001, αλλά δεν μπορούσαν να καταλάβουν την κοιλάδα Παντσίρ.
Ήταν σε αδιέξοδο.
Ο Αχμάντ Σαχ Μασούντ είχε στρατό με περίπου 8.000 μαχητές.
Οι μαχητές της Βόρειας Συμμαχίας είναι εξαιρετικοί.
Είναι η δική τους κοιλάδα. Δεν θα την αφήσουν στους Ταλιμπάν.
Ο Μασούντ Καλίλι ήταν καλός φίλος του Αχμάντ Σαχ Μασούντ.
Ήταν σαν αδέρφια.
Η Αλ Κάιντα, ο Μπιν Λάντεν, ο Ζαουαχίρι.
ΜΑΣΟΥΝΤ ΚΑΛΙΛΙ ΠΡΩΗΝ ΑΦΓΑΝΟΣ ΠΡΕΣΒΗΣ
Όλοι ήταν στο Αφγανιστάν. Οι Ταλιμπάν πράγματι άρχισαν τις βαναυσότητες.
Πράγματι σκότωναν.
Όλα τα κορίτσια σε κάθε σπίτι σκέφτονταν
"Θα έρθουν τώρα να με πάρουν;
Να με σκοτώσουν;
Να πάνε αλλού εμένα και τον αδερφό μου;"
Ο διοικητής Μασούντ είπε "Πρέπει να προειδοποιήσουμε τον κόσμο".
ΠΑΡΙΣΙ, ΓΑΛΛΙΑ 4 ΑΠΡΙΛΙΟΥ 2001
Πήγαμε στη Γαλλία.
Πρώτη φορά πήγαινε εκεί.
Εκεί, στη Γαλλία, τον κάλεσε η Ευρωπαϊκή Ένωση.
Εκεί ανακοίνωσε κάτι πολύ σημαντικό.
Οι Ταλιμπάν που δρουν στο Αφγανιστάν…
ΠΗΓΗ: ΕΥΡΩΠΑΪΚΗ ΕΝΩΣΗ, 2001
…έχουν πολύ συγκεκριμένο όραμα και ερμηνεία του Ισλάμ.
Οι ομάδες που τους στηρίζουν,
όπως του Οσάμα μπιν Λάντεν, μαζί με το καθεστώς του Πακιστάν,
έχουν παρόμοιους στόχους.
Θέλω να επιμείνω ότι οι βλέψεις αυτών των ομάδων
δεν περιορίζονται στο Αφγανιστάν.
Στόχος τους είναι να συνεχίσουν πέρα απ' το Αφγανιστάν,
στον υπόλοιπο κόσμο.
Ο Μασούντ εξέθεσε το αληθινό πρόσωπο των Ταλιμπάν,
του δικτύου της Αλ Κάιντα και του Μπιν Λάντεν στη διεθνή κοινότητα.
ΚΟΙΛΑΔΑ ΠΑΝΤΣΙΡ, ΑΦΓΑΝΙΣΤΑΝ 9 ΣΕΠΤΕΜΒΡΙΟΥ 2001
Δύο Άραβες που συνδέονταν με την Αλ Κάιντα του Μπιν Λάντεν από την Ευρώπη
έβγαλαν πλαστές ταυτότητες δημοσιογράφων και πήγαν στο Αφγανιστάν με κάμερα,
την οποία γέμισαν εκρηκτικά.
Στις 9 Σεπτεμβρίου
κατάφεραν να συναντήσουν τον Αχμάντ Σαχ Μασούντ,
τον αρχηγό της Βόρειας Συμμαχίας, τον μεγαλύτερο εχθρό των Ταλιμπάν.
Ο διοικητής έκατσε δίπλα μου, ήμασταν ώμο με ώμο.
Ο διοικητής είπε "Πείτε μου πρώτα τις ερωτήσεις".
Ήταν ακριβώς 15 ερωτήσεις, οι οχτώ ήταν για τον Οσάμα μπιν Λάντεν.
Και τότε έβαλαν μπρος την κάμερα.
Ανατίναξαν τη βόμβα.
Είχα τραυματιστεί παντού.
Άνοιξα τα μάτια μου…
τέσσερις ή πέντε μέρες μετά.
Η πρώτη ερώτηση ήταν "Πώς; Τι έπαθε ο φίλος μου;"
"Πέθανε".
Ήταν 9 Σεπτεμβρίου, γύρω στις 11:00 το πρωί…
και πέθανε στα χέρια μου.
Πέθανε.
Το Αφγανιστάν έχασε έναν γιο.
Ο κόσμος έχασε έναν τίμιο άνθρωπο.
Ο Μπιν Λάντεν είχε κάνει πιο πριν συμφωνία
με τον αρχηγό των Ταλιμπάν Μούλα Όμαρ.
"Θα σου δώσω χρήματα
αν μου δώσεις καταφύγιο εδώ στην Κανταχάρ και εντός της χώρας".
ΚΑΝΤΑΧΑΡ
Ο Μούλα Όμαρ δέχτηκε.
Ο Μπιν Λάντεν ήξερε πως αν σκότωνε τον Αχμάντ Σαχ Μασούντ,
θα έβγαζε από τη μέση τον μεγαλύτερο εχθρό των Ταλιμπάν στο Αφγανιστάν.
Ο Μπιν Λάντεν είπε στον Μούλα Όμαρ πως οι δικοί του έκαναν την επίθεση.
"Τώρα οι Αμερικανοί θα με κυνηγήσουν,
κι εσύ συμφώνησες να μείνω στο Αφγανιστάν".
Έτσι, όταν ο Μπιν Λάντεν έφερε την οργή των ΗΠΑ στο Αφγανιστάν,
ο Μούλα Όμαρ έπρεπε να τιμήσει τον λόγο του και να μην τον διώξει.
Ο θάνατος του Αχμάντ Σαχ Μασούντ συσπείρωσε τη Βόρεια Συμμαχία.
Κάθε αμφιβολία για το ποια πλευρά θα επέλεγαν, πλέον είχε χαθεί.
Ήταν απολύτως σύμφωνοι.
Όλοι μας, και οι εφτά, ξεκινήσαμε αμέσως να κάνουμε ό,τι χρειαζόταν.
Πρώτα στρατοπεδεύσαμε σε ένα σπίτι που μας δόθηκε σαν κρησφύγετο.
Βασικά, ήμασταν η κεφαλή του δόρατος.
Δεν ήταν κανείς άλλος εκεί.
Ο λόγος που ο στρατός των ΗΠΑ δήλωσε πως δεν θα ερχόταν μαζί μας
ήταν πως δεν υπήρχε δυνατότητα διάσωσης, όπως είπε,
και ήταν επικίνδυνο να στείλουν στρατιώτες σε μέρος όπου δεν γίνεται διάσωση.
Εμείς υποτίθεται πως ήμασταν σκληροί.
Αλλά όλοι το ήξεραν πως ήταν επικίνδυνο.
Ο μόνος τρόπος να φύγουμε ήταν με το ελικόπτερο.
Αν χαλούσε ή δεν μπορούσε να περάσει το βουνό,
θα φεύγαμε περπατώντας.
Και ήταν μεγάλη η διαδρομή πάνω στα βουνά προς το Πακιστάν.
Συσκεφτήκαμε για να βρούμε,
με τη νέα δομή χωρίς τον Αχμάντ Σαχ Μασούντ,
ποιος ήταν επικεφαλής;
ΣΤΡΑΤΗΓΟΣ ΦΑΧΙΜ
ΠΡΩΤΟΣ ΑΝΤΙΠΡΟΕΔΡΟΣ ΤΟΥ ΑΦΓΑΝΙΣΤΑΝ
Ο στρατηγός Φαχίμ, ο τότε αρχηγός της Βόρειας Συμμαχίας,
ήταν πολύ διαφορετικός από τον Αχμάντ Σαχ Μασούντ.
Αλλά ήταν μαχητής και δέχτηκε να συνεργαστεί μαζί μας.
Πάμε σε μια σύσκεψη και εκεί είναι αυτοί οι υψηλά ιστάμενοι.
Καθόμαστε, λοιπόν, κι εγώ έχω…
Έχω μαζί μου 250.000 δολάρια.
Είπα στους διοικητές της Βόρειας Συμμαχίας στην κοιλάδα
ότι δεν μ' ενδιαφέρουν οι πολιτικές διαφορές.
Δεν μ' ενδιαφέρουν οι εθνικές διαφορές.
"Υπό τον Αχμάντ Σαχ Μασούντ, ήσασταν ενωμένοι.
Εγώ ελέγχω τα χρήματα,
και έχω πολλά χρήματα να δώσω, για συγκεκριμένους σκοπούς.
Αν δεν συνεργαστείτε, δεν θα πάρετε τίποτα".
Δίναμε λεφτά σε όποιον τα χρειαζόταν,
στους διάφορους στρατιωτικούς διοικητές. Τα έδινε η ομάδα μας.
Οργανώσαμε κέντρο συγχώνευσης πληροφοριών.
Ήταν δύο άτομα της CIA,
και οι αναλυτές πληροφοριών της Βόρειας Συμμαχίας.
Αυτοί συνέλεγαν πληροφορίες
ή άκουγαν τον ασύρματο των Ταλιμπάν και μας εξηγούσαν τι συνέβαινε.
Ήταν τακτικές πληροφορίες.
Πού είναι οι Ταλιμπάν; Τι κάνουν; Τι γίνεται;
Ένας κίνδυνος ήταν ο εξής.
Αν έπεφτες σε ενέδρα των Ταλιμπάν ή της Αλ Κάιντα,
πιθανότατα θα εξαφανιζόσουν, γιατί φαίνεσαι ότι είσαι Αμερικανός.
Το αντιμετωπίζαμε όντως αυτό.
Έπρεπε να πηγαίνουμε στις πρώτες γραμμές
και να βρίσκουμε με GPS πού ήταν αυτές.
Η πρώτη ομάδα πήγε στην Κουντούζ.
Στην Κουντούζ έπεφταν ρουκέτες και ξεσπούσαν πολλές μάχες.
Η άλλη ομάδα αποσπάστηκε και πήγε στους λόφους της Μπαγκράμ.
Σκοπεύαμε να πάρουμε την Μπαγκράμ…
και να ξεκινήσουμε για να κατακτήσουμε την Καμπούλ.
Αυτή ήταν η αποστολή μας.
Τις πρώτες τρεις με τέσσερις βδομάδες ανιχνεύαμε τις θέσεις του εχθρού.
Δουλεύαμε με ντόπιους, με χάρτες
και με λέιζερ και άλλες τεχνικές,
για να βρούμε τις θέσεις του εχθρού.
Μετά στέλναμε τις πληροφορίες σε αναφορές στη CIA
και εκείνη τις διαμοίραζε στον στρατό.
ΠΕΔΙΑΔΑ ΣΟΜΑΛΙ, ΑΦΓΑΝΙΣΤΑΝ 7 ΟΚΤΩΒΡΙΟΥ 2001
Ικετεύαμε για αεροπορικές επιθέσεις στην πεδιάδα Σομάλι.
Είχαμε μια τηλεόραση. Την άναψαν και είχε το CNN.
Το CNN ανακοίνωσε πως ο στρατός των ΗΠΑ ξεκίνησε τους βομβαρδισμούς.
Με εντολή μου, ο στρατός των Ηνωμένων Πολιτειών ξεκίνησε επιθέσεις
σε στρατόπεδα εκπαίδευσης τρομοκρατών
και στρατιωτικές εγκαταστάσεις των Ταλιμπάν στο Αφγανιστάν.
Την πρώτη νύχτα, ήμασταν με τον Φιλ στην ταράτσα
και κοιτούσαμε τα βουνά προς την Καμπούλ.
Ήμασταν γύρω στα 50 χλμ. μακριά, αλλά είχε χαμηλά σύννεφα.
Είπαμε πως μόλις έπεφταν οι βόμβες, θα βλέπαμε τη λάμψη στα σύννεφα.
Και, επιτέλους, είδαμε μια λάμψη. "Ωραία, ξεκινάει".
Τίποτα. Αυτό ήταν.
Οι πρώτες εναέριες επιθέσεις δεν ήταν τίποτα συγκλονιστικό.
Νομίζω πως δεν ήθελαν καθόλου παράπλευρες απώλειες πολιτών.
Ανησυχούσαμε, το ίδιο και η Βόρεια Συμμαχία.
"Πού είναι η δύναμη πυρός σας;"
Ο λαός ήταν ικανοποιημένος
και χαιρόταν που τουλάχιστον γίνονταν χτυπήματα κατά των Ταλιμπάν.
Οι στρατιώτες μας δεν ήταν ικανοποιημένοι με τις επιθέσεις.
Αντί να εστιάζουν στα μέτωπα στην Καμπούλ
ή στα μέτωπα στη Μαζάρι Σαρίφ ή στην Ταχάρ,
βομβάρδιζαν σε όλη τη χώρα,
όπου φαινόταν να υπάρχουν σταθμοί αρμάτων,
συνεργεία αρμάτων, περιοχές εκπαίδευσης στρατιωτών, στρατώνες, αποθήκες.
Τόσοι βομβαρδισμοί τόσων σημείων έγιναν μάταια.
Η ομάδα Α πήγε στη Μαζάρι Σαρίφ.
Ήταν ομάδα της CIA,
με παρόμοια σύσταση με την ομάδα στην οποία ήμουν εγώ.
Αυτοί έγιναν γνωστοί ως έφιπποι στρατιώτες.
Υπήρχαν ομάδες αντίστασης στον βορρά…
ΤΖΕΪ ΑΡ ΣΙΓΚΕΡ ΟΜΑΔΑ Α
…εντός των γραμμών των Ταλιμπάν και πολεμούσαν στα βουνά.
Εκεί θα πηγαίναμε.
ΣΤΡΑΤΗΓΟΣ ΝΤΟΣΤΟΥΜ ΟΥΖΜΠΕΚΙΚΕΣ ΔΥΝΑΜΕΙΣ, Β. ΣΥΜΜΑΧΙΑ
Ο Αμπντούλ Ρασίντ Ντοστούμ αναφέρεται συχνά ως πολέμαρχος.
Η αλήθεια είναι πως οπωσδήποτε ήταν φύλαρχος.
Ήταν αρχηγός της εθνικής ομάδας των Ουζμπέκων στο Αφγανιστάν.
Μόλις πήραν την εξουσία οι Ταλιμπάν, έγιναν ομάδα αντίστασης.
Ο Ντοστούμ είχε παντού αντιστασιακούς,
αλλά είχε το αντίστοιχο της Πραιτοριανής Φρουράς.
Είχε δικό του σωματοφύλακα που πήγαινε παντού μαζί του.
Έρχονταν ιππείς μέσα από ένα σύννεφο σκόνης.
Ο Ντοστούμ είχε πει "Εδώ τα πράγματα είναι διαφορετικά.
Αυτό που εμείς λέμε τεθωρακισμένο όχημα, εσείς το λέτε άλογο".
Έμαθα ιππασία όταν ήμουν μικρός.
Μεγάλωσα σε φάρμα, οπότε ήταν λογικό.
Η υπόλοιπη ομάδα δεν ήξερε ιππασία.
Η δουλειά μας ουσιαστικά ήταν
να ανοίγουμε τον δρόμο για τις Ειδικές Δυνάμεις των ΗΠΑ.
Εμείς, δηλαδή, είχαμε πάει πιο πριν
και φροντίζαμε να μπορούν να μπουν με ασφάλεια στο Αφγανιστάν οι στρατιώτες.
Είμαι ο απόστρατος αντιστράτηγος των Ειδικών Δυνάμεων Τζον Μαλχόλαντ.
Είχα τη μεγάλη τιμή
να διοικώ την 5η Ομάδα Ειδικών Δυνάμεων το 2001.
Η πρώτη κίνησή μας ήταν η δημιουργία
μιας ομάδας συνεργασίας της CIA και των Ειδικών Δυνάμεων.
Μιλούσαμε με τον συνταγματάρχη Μαλχόλαντ.
Προσπάθησε πολλές φορές
να στείλει δύο ελικόπτερα Black Hawk πάνω από το Πέρασμα Άντζουμαν
και μέσα στην κοιλάδα.
Τις πρώτες δύο φορές είχε κακοκαιρία,
παγωνιά και χιόνι, και έπρεπε να γυρίσουν πίσω.
ΚΟΙΛΑΔΑ ΠΑΝΤΣΙΡ, ΑΦΓΑΝΙΣΤΑΝ 19 ΟΚΤΩΒΡΙΟΥ 2001
Η ODA 555 ήταν βοηθητικό απόσπασμα με 12 στρατιώτες και δύο ελικόπτερα.
Για κάποιο λόγο δεν προσγειώθηκαν πάνω στη ζώνη προσγείωσης.
Το κάθε ελικόπτερο προσγειώθηκε σε άλλη όχθη του ποταμού Παντσίρ.
Δεν υπήρχε επιτροπή υποδοχής, εμείς δηλαδή,
να τους πει "Βγείτε από το ελικόπτερο, όλα εντάξει".
Προχωρούσαμε στα τυφλά προς εκεί που πιστεύαμε ότι θα ήταν.
Ο Χαλ, ο καταδρομέας, δεν αντιστάθηκε. Είδε το νερό.
Βούτηξε στο ποτάμι και κολύμπησε απέναντι
και βρήκε τη μία ομάδα.
Εγώ φορούσα άσπρο μπουφάν και καπέλο του μπέιζμπολ
και κουνούσα τα χέρια και φώναζα "Είμαστε της CIA. Μην πυροβολήσετε".
Μας πλησίασαν και είπα "Γεια, είμαι ο Γκάρι Σρόουν.
Είμαι από τη CIA. Ήρθαμε να σας υποδεχτούμε".
Πρέπει να ήταν 24 πρασινομπερέδες, 12 και 12.
Αυτοί πήγαν με τη δική μας ομάδα Α,
με τον Σίγκερ και άλλους,
που δούλευαν με τον Ντοστούμ και άλλους στην περιοχή και τους προετοίμαζαν.
ΚΟΙΛΑΔΑ ΠΑΝΤΣΙΡ ΟΜΑΔΑ JAWBREAKER
ΜΑΖΑΡΙ ΣΑΡΙΦ ΟΜΑΔΑ Α
Σκοπός αυτής της μονάδας Ειδικών Δυνάμεων
ήταν η σήμανση με λέιζερ στόχων στο πεδίο μάχης.
Τα αεροσκάφη των ΗΠΑ έβλεπαν την ακτίνα λέιζερ.
Ήξεραν την αφετηρία της, τους δινόταν με ακρίβεια,
και βομβάρδιζαν την κατάληξή της, έναν πολύτιμο στόχο.
Λεγόταν SOFLAM.
Ο Ντοστούμ
καλούσε στον ασύρματο τον εχθρό που ήταν μπροστά μας.
Τους έλεγε "Είστε με τους χαμένους".
Το λέω ευγενικά. Αυτός δεν ήταν ευγενικός.
Καμιά φορά
έπαιρνε ιδιαίτερα αγενή απάντηση στον ασύρματο.
Τότε στρεφόταν στους συναδέλφους μας των Ειδικών Δυνάμεων
και έλεγε "Θέλω αεροπορική επίθεση εδώ".
Και η αεροπορία ή το ναυτικό των ΗΠΑ
έστελνε πυρά καθοδηγούμενα με λέιζερ σε εκείνο το σημείο.
Δεν χρειαζόταν πλέον πολλή πειθώ,
αφού κάποιος είχε δει τον σύντροφό του να διαλύεται,
για να καταλάβει ότι ήταν σε λάθος πλευρά και να έρθει μαζί μας.
Οι πρώτες μέρες εκεί ήταν σαν Mad Max και Πόλεμος των Άστρων μαζί.
Συνδυάζαμε πραγματικά
αρχαίες μεθόδους πολέμου, άλογα κτλ,
μαζί με τεχνολογία του 21ου αιώνα,
πυρομαχικά καθοδηγούμενα με λέιζερ,ακριβείας.
Στις αρχές Νοεμβρίου, όμως, ήταν ξεκάθαρη η πορεία μας.
Κάλεσαν τον Γκάρι στην Ουάσιγκτον
επειδή είχε την πιο ενημερωμένη αντίληψη της κατάστασης.
Ο πρόεδρος Μπους είχε δίψα γι' αυτό.
Έφυγα από την κοιλάδα στις 4 Νοεμβρίου, νομίζω.
Βγήκα στη σύνταξη στις 31 Νοεμβρίου.
Στις 4 Δεκεμβρίου υπέγραψα σύμβαση εργασίας στο Αντιτρομοκρατικό Κέντρο.
Κι εμένα μου είπαν να γυρίσω για να πάω
στο Τμήμα Ειδικών Επιχειρήσεων του Αντιτρομοκρατικού Κέντρου.
Έγινα διευθυντής επιχειρήσεων εκεί. Θα κυνηγούσαμε την Αλ Κάιντα.
Όλα θα διευθύνονταν από την Ουάσιγκτον.
Έτσι, παραδώσαμε την Jawbreaker στη δεύτερη ομάδα Jawbreaker.
Αρχηγός ήταν ο Γκάρι Μπέρντσιν.
Κάποιοι από την ομάδα μου έμειναν, ως συνδετικοί κρίκοι.
ΜΑΖΑΡΙ ΣΑΡΙΦ, ΑΦΓΑΝΙΣΤΑΝ 10 ΝΟΕΜΒΡΙΟΥ 2001
Κάναμε σημαντικές επιθέσεις από αέρος
σε αμυντικές θέσεις των Ταλιμπάν.
Έσπασαν τις τελευταίες άμυνες των Ταλιμπάν
στους πρόποδες των λόφων βόρεια στο Ινδοκούς.
Τώρα οι πεδιάδες προς τη Μαζάρι Σαρίφ ήταν ανοιχτές.
Οι Ταλιμπάν εγκατέλειψαν ουσιαστικά τη Μαζάρι Σαρίφ.
Δεν πολεμήσαμε για την πόλη, ευτυχώς.
Είχε μαζευτεί πλήθος από τη Μαζάρι Σαρίφ,
ενθουσιασμένο που έφυγαν οι Ταλιμπάν.
Ήταν υπέροχη αίσθηση.
Ξέραμε πως η δουλειά μας δεν είχε τελειώσει. Ήταν μια ωραία στιγμή.
Επικοινώνησα με τον Γκάρι και την ομάδα του.
Εκείνος πήγαινε από τα βορειοανατολικά
προς τα νοτιοδυτικά, προς την Καμπούλ.
Στόχος ήταν η απελευθέρωση της Καμπούλ.
Ήταν η πρωτεύουσα.
Ήταν η πρωτεύουσα πριν την κατάληψη από τους Ταλιμπάν, και παραμένει.
Όποιος την ελέγχει, ελέγχει τη χώρα.
Έπρεπε να την ανακαταλάβουμε, για να οριστεί η νέα κυβέρνηση.
Οι Ταλιμπάν έφυγαν από την Καμπούλ το πρώτο βράδυ που επιτεθήκαμε.
Από εκεί που ήμουν έφευγαν με κομβόι.
ΚΑΜΠΟΥΛ, ΑΦΓΑΝΙΣΤΑΝ 14 ΝΟΕΜΒΡΙΟΥ 2001
Το πρωί της 14ης του μήνα, μπήκε μέσα ο στρατηγός Μπαριαλάι.
Είχε πει στην ομάδα της CIA που τον ακολουθούσε
καθώς συνεχιζόταν η μάχη στην πεδιάδα Σομάλι,
"Εγώ θα μπω μέσα, εσείς περιμένετε".
Εκείνοι είπαν "Όχι, θα έρθουμε κι εμείς".
Η ομάδα μας μαζί με εκείνους των Ειδικών Δυνάμεων ήμασταν πίσω από τον στρατηγό,
κι αυτός μπήκε έτσι απλά.
Ήταν ο πρώτος υψηλόβαθμος
από τη Βόρεια Συμμαχία που μπήκε στην πόλη.
Την ημέρα που ξεκίνησε η επίθεση στις δυνάμεις των Ταλιμπάν,
εγώ ήμουν στο μέτωπο στον παλιό Βόρειο Δρόμο,
και κινούμασταν προς την Καμπούλ.
Μπροστά πήγαιναν τα άρματα και από πίσω το πεζικό.
Εγώ ήμουν με την κάμερά μου πάνω σε ένα άρμα και προχωρούσαμε.
Δεν πήρε πολύ.
Ουσιαστικά δεν βρήκαν αντίσταση.
Καθώς η Βόρεια Συμμαχία μπαίνει στην Καμπούλ,
ο λαός βγαίνει στους δρόμους.
Ο Τζον Μαλχόλαντ με αγκάλιασε σφιχτά, κόντεψε να μου ραγίσει πλευρά.
Είχε κατενθουσιαστεί που έπεσε επιτέλους η Καμπούλ.
Ας σκεφτούμε λίγο την Jawbreaker.
Πολέμησαν και νίκησαν τους Ταλιμπάν…
σε λιγότερο από δύο μήνες.
Είναι καταπληκτικό.
Η μεγαλύτερη απογοήτευσή μας ήταν ότι ξέφυγε ο Μπιν Λάντεν.
Η ομάδα του Γκάρι Μπέρντσιν εκείνη την περίοδο
εντόπισε τον Οσάμα μπιν Λάντεν στο Τόρα Μπόρα στο Αφγανιστάν.
Είναι βέβαιο πως ήταν εκεί. Πέρασε το σύνορο.
Ο ΜΠΙΝ ΛΑΝΤΕΝ ΔΙΕΦΥΓΕ
Έγιναν προσπάθειες αποκλεισμού.
Το Πακιστάν ισχυρίζεται πως έχει 4.000 στρατιώτες στο σύνορο.
Εκείνος, όμως, πέρασε.
Μόλις βεβαιωθήκαμε πως έπεσε η Καμπούλ,
έμενε μόνο η κατάληψη της Κανταχάρ,
της έδρας των Ταλιμπάν.
Αυτό έγινε στις αρχές του Δεκέμβρη.
Σχεδόν όλες οι ομάδες μας ανέφεραν ότι οι Ταλιμπάν παραδίνονταν.
Οι Ταλιμπάν είχαν απαγορέψει τόσα πολλά,
όπως η μουσική, το παιχνίδι,
οτιδήποτε ένας ανθρώπινος πολιτισμός θεωρεί βασικό στοιχείο της ζωής,
και τώρα ήταν ξανά διαθέσιμα.
Στα κουρεία οι άντρες έκαναν ουρά για να κόψουν το μούσι τους.
Άνθρωποι και οικογένειες που είχαν κρύψει ραδιόφωνα
ή τα είχαν θάψει, τώρα τα έβαζαν να παίξουν.
Παιδάκια έπαιζαν ξανά ποδόσφαιρο.
Τα κατάφεραν,
γιατί σε έναν μήνα περίπου οι Ταλιμπάν έφευγαν.
Δεν μπορούσα να το πιστέψω. Οι Ταλιμπάν έφευγαν. Θεέ μου.
Ήταν ενωμένο μέτωπο ενάντια στον κοινό, παγκόσμιο εχθρό.
Ο Χαμίντ Καρζάι ορίστηκε προσωρινός πρόεδρος.
Το ξεκίνημα ενός νέου Αφγανιστάν συνέβαινε εκείνη τη στιγμή.
Ο πρόεδρος Καρζάι είναι αποφασιστικός ηγέτης.
Η κυβέρνησή του αντανακλά τις ελπίδες
όλων των Αφγανών για ένα νέο και καλύτερο μέλλον.
Οι Ηνωμένες Πολιτείες στηρίζουν θερμά την προσωρινή κυβέρνηση Καρζάι.
-Καλώς ήρθατε. -Ευχαριστώ πολύ.
Σας ευχαριστώ.
Μπορέσαμε να αποδείξουμε
ότι μπορούσαμε να αφήσουμε τους Αφγανούς να κάνουν τη δουλειά οι ίδιοι.
Πολλά πράγματα κερδίσαμε. Εκπαίδευση, ας πούμε.
Χτίστηκε στρατός 300 χιλιάδων.
Σχολεία, δρόμοι, νοσοκομεία.
Κάτι επίσης σημαντικό…
Ελευθερία.
Όχι επειδή η Αμερική μας είπε να είμαστε ελεύθεροι.
Επειδή είχαμε την ευκαιρία
να δείξουμε το δικαίωμά μας για ελευθερία.
Αυτά είναι πράγματα που κερδίσαμε.
Δεν θα είναι γρήγορος πόλεμος. Το ξέρουμε από το ιστορικό στο Αφγανιστάν.
Είχε επιτυχία αρχικά,
και ακολούθησαν χρόνια αστάθειας και τελική αποτυχία.
Δεν θα ξανακάνουμε λάθος.
Μετά από πάνω από 13 χρόνια,
η στρατιωτική αποστολή της Αμερικής στο Αφγανιστάν έληξε υπεύθυνα.
Καιρός να φέρουμε πίσω τους δικούς μας.
Οι ΗΠΑ έδωσαν τέλος σε 20 χρόνια πολέμου στο Αφγανιστάν.
Ο πιο μακροχρόνιος πόλεμος της Αμερικής.
Χιλιάδες Αφγανοί καταφεύγουν στο αεροδρόμιο της Καμπούλ
για να φύγουν από το Αφγανιστάν
μία μέρα αφού κατέλαβαν τη χώρα οι Ταλιμπάν.
Η φρίκη των Ταλιμπάν τυλίγει ξανά τη χώρα.
Πιο εκτενώς, μάλιστα, απ' ό,τι το 2001.
Προσεύχομαι κάθε βράδυ για τον λαό του Αφγανιστάν.
Είμαι 61 ετών και στην υπόλοιπη ζωή μου
θα έχω αυτό το μαύρο στίγμα.
Δεν θα το ξεπεράσω ποτέ,
όπως νιώθουν ίσως κάποιοι βετεράνοι του Βιετνάμ.
Ήμουν νέος το '75.
Δεν ξέρω πώς ένιωθαν εκείνοι για την πτώση της Σαϊγκόν,
αλλά αυτό δεν ξέρω πώς θα το ξεπεράσουμε ως χώρα.
Αυτό που κάναμε.
Σίγουρα θα ξαναπάμε.
Εμφανίζονται νέοι εχθροί στον ορίζοντα.
Είκοσι χρόνια, και ποιο το αποτέλεσμα;
Τόσα που κάνατε, ποιο το όφελος;
Όταν σκέφτομαι τι συνέβη τώρα,
σκέφτομαι τον καλό μου φίλο τον Μασούντ Καλίλι.
Πρέπει να τον βλέπω να κοιτάζει τώρα τη χώρα του
μετά απ' όλες τις θυσίες που έκανε.
Και να λέει "Τελειώσαν όλα.
Δεν μπορώ να κάνω τίποτα άλλο πια".
Είναι θλιβερό.
Σε 43 χρόνια, δείτε αυτό το άτυχο έθνος.
Συνέχεια φάσεις, όχι ειρήνης.
Φάσεις όχι εορτασμών.
Φάσεις όχι χαράς.
Φάσεις πολέμου.
Περιμένουμε από την Ευρώπη, το ΝΑΤΟ και τις ΗΠΑ
να παρέχουν χρηματική και στρατιωτική βοήθεια
στις νεοσύστατες δυνάμεις αντίστασης
ώστε οι νέοι, όπως ο Αχμάντ Μασούντ που πατάει στα χνάρια του πατέρα του,
και άλλα νέα παιδιά, να μπορέσουν να ξαναχτίσουν το Αφγανιστάν.
Να φτιάξουν μια σύγχρονη χώρα για τον λαό
και τα μελλοντικά παιδιά του Αφγανιστάν.
Είναι γραμμένο στην κουλτούρα μας.
Να έχεις ελπίδα,
να έχεις αγάπη
και να μην τα παρατάς.
ΣΤΗ ΜΝΗΜΗ ΤΟΥ ΓΚΑΡΙ ΣΡΟΟΥΝ 6 ΝΟΕΜΒΡΙΟΥ 1941 - 1 ΑΥΓΟΥΣΤΟΥ 2022
ΣΕ ΑΥΤΗ ΤΗ ΣΕΖΟΝ ΣΤΙΣ
ΙΣΤΟΡΙΕΣ ΚΑΤΑΣΚΟΠΕΙΑΣ
Ο Νοριέγκα χρησιμοποίησε τον Παναμά ως σημείο διέλευσης ναρκωτικών.
Δεν γινόταν πια να κάνουμε τα στραβά μάτια.
Κι έτσι ξεκίνησε το κυνήγι.
Ο Όλεγκ Γκορντιέφσκι, πράκτορας της KGB,
είναι απ' τους σπουδαιότερους κατάσκοπους της Βρετανικής Υπ. Πληροφοριών.
Δεν διανοούμουν να είχε στρατολογηθεί ο σύντροφος από τους Βρετανούς.
Αν είχα υποψίες, θα τον σκότωνα.
Συνδέονται οι τουρκικοί Γκρίζοι Λύκοι με τον επίδοξο δολοφόνο του Πάπα.
Σκόπευα να σκοτώσω τον Πάπα και να αυτοκτονήσω.
Ήταν 11 όμηροι, είναι νεκροί.
Ο Γκόλντα Μέιρ ζήτησε εκδίκηση.
Η βασική αρχή ήταν "πυροβολούμε και δεν μιλάμε".
Η CIA δεν είχε ξανακάνει κάτι τέτοιο,
να προσπαθεί να συνεργαστεί με άτομα απ' την πλευρά του εχθρού.
Υπάρχουν τρεις πυρηνικές κεφαλές στον πυθμένα του Βόρειου Ειρηνικού.
Το Κ-129 ήταν πολεμικό πλοίο, και βυθίστηκε.
…ρεπόρτερ των LA Times.
Από κάποιες απόψεις ήταν πιο περίπλοκο κι από την προσσελήνωση.
ΙΣΤΟΡΙΕΣ ΚΑΤΑΣΚΟΠΕΙΑΣ
Υποτιτλισμός: Σύλβια Τσάτσαρη